
EXPUNERE DE MOTIVE
· Privind prelungirea prin act adiţional a contractului de închiriere nr.693/16.12.2013 pentru imobilul situat în Timişoara, str. Al. Odobescu nr. 56 A, în care se desfăşoară activitatea Gradiniţei cu Program Prelungit nr.14


     	În conformitate cu prevederile art.20, din Legea educaţiei naţionale nr. 1/2011 , autorităţile administraţiei publice asigură, în condiţile legii, buna desfăşurare a învăţământului preuniversitar în localităţile în care acestea işi desfăşoară activitatea.
    	 Având în vedere că Grădiniţa cu Program Prelungit nr.14, cu sediul în Timişoara, str. Al. Odobescu nr. 56 A este o unitate de învăţământ cu personalitate juridică, care funcţionează cu contract de închiriere nr.693/16.12.2013 în imobilul ce aparţine Societăţii Cooperativa ,, Igiena “ Timişoara.
Având în vedere că, contractul de închiriere nr.693/ 16.12.2013 prelungit prin acte adiţionale cu o chirie negociată de 3100 euro/lună, expiră la data de 30.06.2019 .
Ţinând cont de solicitarea cu nr. SC2019-12199/ 17.05.2019  a directorului Grădiniţei cu Program Prelungit nr.14, prin care a solicitat sprijinul pentru prelungirea contractului de închiriere în vederea desfăşurării procesului instructiv educativ al gradiniţei şi de adresa nr.352/ 13.05.2019 a proprietarului imobilului Societatea Cooperativă ,, Igiena “ Timişoara, prin care şi-a exprimat intenţia de prelungire a contractului de închiriere nr.693/16.12.2013 pentru desfăşurarea activităţii Grăginiţei cu Program Prelungit nr.14 pe o perioadă de 1 ( unu ) an de zile .
Având în vedere că nu se dispune de un alt imobil în aceeaşi zona sau în zonă apropiată, în care să fie translocată activitatea Grăginiţei cu Program Prelungit nr.14
Considerăm necesară şi oportună , iniţierea unui proiect de hotărâre Privind prelungirea prin act adiţional a contractului de închiriere nr.693/16.12.2013 pentru imobilul situat în Timişoara, str. Al. Odobescu nr. 56 A, în care se desfăşoară activitatea Gradiniţei cu Program Prelungit nr.14 .

